PATVIRTINTA

Vilniaus r. Marijampolio vaikų lopšelio

direktoriaus 2020 m. gegužės 14 d.

įsakymu Nr. V1 -37

**DARBO KARANTINO METU ORGANIZAVIMO VILNIAUS R. MARIJAMPOLIO VAIKŲ LOPŠELYJE- DARŽELYJE TVARKOS APRAŠAS**

**I. BENDROSIOS NUOSTATOS**

1. Darbo karantino metu organizavimo Vilniaus r. Marijampolio vaikų lopšelyje- darželyje tvarkos aprašas (toliau – Aprašas) nustato darbo tvarką karantino metu Vilniaus r. Marijampolio vaikų lopšelyje- darželyje (toliau – lopšelis-darželis).

2. Darbas karantino metu – darbuotojo (toliau – darbuotojas) tarnybinių (darbinių) funkcijų ar jų dalies vykdymas visą arba dalį darbo laiko darbovietėje, su darbdaviu suderinta tvarka ir sąlygomis, laikantis Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020-05-11 sprendimų Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ ir Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių įmonių valdomų įmonių darbo vietoms“.

3. Darbo karantino metu organizavimo Vilniaus r. Marijampolio vaikų lopšelyje- darželyje tvarkos aprašo reikalavimų laikymasis yra privalomas visiems Vilniaus r. Marijampolio vaikų lopšelio- darželio darbuotojams ir Vilniaus r. Marijampolio vaikų lopšelį- darželį lankančių ugdytinių tėvams.

**II. DARBO KARANTINO METU ORGANIZAVIMAS**

4. Darbo organizavimas:

4.1. Nuo 2020 m. gegužės 18 d. Vilniaus r. Marijampolio vaikų lopšelio- darželio veikla dėl vykdomos renovacijos organizuojama Marijampolio Meilės Lukšienės gimnazijoje.

4.2. darbuotojai į patalpas įleidžiami pro vienas duris.

4.3. visų darbuotojų sveikatos būklė vertinama kasdien tik atvykus į darbą. Darbuotojai, kuriems pasireiškia karščiavimas (37,3 °C ir daugiau), ūmių viršutinių kvėpavimo takų infekcijų požymiai (pvz. sloga, kosulys, pasunkėjęs kvėpavimas) ar kitų užkrečiamų ligų požymiai, nedelsiant nušalinami nuo darbo.

4.4. įstaigos darbuotojams ir ugdytinių tėvams draudžiama įvažiuoti į Marijampolio Meilės Lukšienės gimnazijos teritoriją.

4.5. įeiti ir išeiti galima tik pro vartus, esančius priešais stovėjimo aikštelę (prie kiosko).

4.6. įstaigos ugdytiniai priimami lauke, prie įstaigos įėjimo nuo 7.00 iki 8.30 val.

4.7. asmenys, atlydintys vaikus, privalo dėvėti nosį ir burną dengiančias priemones.

4.8. asmenys, atlydintys vaikus, privalo laikytis saugaus atstumo.

4.9. asmenims, atlydintiems vaikus, draudžiama užeiti į įstaigos patalpas.

4.10. privaloma laikytis asmens higienos (rankų higienos, kosėjimo ir čiaudėjimo etiketo).

4.11. kasdien priimant vaikus vertinama vaiko sveikatos būklė, matuojama kūno temperatūra.

4.12. darbuotojas, vykdantis vaikų priėmimą privalo dėvėti burną ir nosį dengiančias apsaugos priemones.

4.13. vaikus pasiimti iš ugdymo įstaigos galima paskambimus grupės auklėtojai ir susitarus telefonu.

4.14. visa informacija teikiama nuotoliniu būdu.

Vaikai į ugdymo įstaigą nepriimami jei:

4.15. kūno temperatūra viršyja 37.3 ºc

4.16. pasireiškus ūmiems viršutinių kvėpavimo takų infekcijų požymiams (sloga, kosulys, pasunkėjęs kvėpavimas) ar kitiems požymiams, nuroditiems higienos normose.

4.17. atėjus į ugdymo įstaigą vėliau 8.30 val.

4.18. ugdymo metu ugdytiniui pasireiškus sveikatos būklės pablogėjimo požymiams, ugdytinis izoliuojamas ir iškviečiami jo tėvai;

4.19. pašalinių (su lopšelio-darželio veikla nesusijusių) asmenų patekimas į lopšelio-daželio teritoriją griežtai draudžiamas;

4.20. atskirų grupių ugdytiniai karantino laikotarpiu gali būti jungiami į naujas grupes, kurios laikotarpiu iki birželio 1 d. nebus keičiamos;

4.21. grupės veikla vykdoma taip, kad būtų išvengta atskirų grupių mokinių kontakto lopšelio-darželio patalpose, teritorijoje;

4.22. grupėje dirbantys darbuotojai tą pačią dieną gali dirbti tik vienoje grupėje;

5. Patalpų higiena:

5.1. bendros patalpos (pvz., laiptines, koridorius), dažnai liečiami paviršiai (durų rankenos, turėklai, elektros jungikliai, kėdžių atramos ir pan.) valomi paviršiams valyti skirtu valikliu ne rečiau kaip 2 kartus per dieną;

5.2. patalpos, kuriose organizuojama grupių veikla, vėdinamos prieš atvykstant vaikams ir ne rečiau kaip 2 kartus per dieną, kai jose nėra vaikų;

5.3. patalpos, kuriose organizuojama grupių veikla, dažnai liečiami paviršiai jose, žaislai valomi ne rečiau kaip 2 kartus per dieną;

5.4. patalpų, kuriose organizuojama grupių veikla, grindys valomos ne rečiau kaip 2 kartus per dieną;

5.5. kriauklės ir kiti sanitariniai mazgai dezinfekuojami 2 kartus per dieną;

5.6. naudojamos tik tos vaikų priežiūrai reikalingos priemonės ir žaislai, kurias galima valyti ar skalbti. Draudžiama vaikams atsinešti žaislus ar kitas priemones iš namų;

5.7. patalynė, keičiama ją sutepus, bet ne rečiau kaip vieną kartą per savaitę;

5.8. rankų šluostymui naudojami popieriniai rankšluosčiai.

5.9. aplinkos valymas vaikų priežiūros paslaugų teikimo vietoje atliekama atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu;

5.10. šalia įėjimų į įstaigą ir prie sanmazgų sudarytos sąlygos rankų dezinfekcijai.

**III. BAIGIAMOSIOS NUOSTATOS**

6. Su tvarkos aprašu lopšelio-darželio darbuotojai ir mokinių tėvai yra supažindinami, jį patalpinant interneto svetainėje ir grupių Facebook paskyrose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_